stanford-oval/wikipedia huggingface dataset:
ג'ורג' קול (שחקן)
ביוגרפיה

קול נולד ברובע טוטינג שבלונדון. בהיותו תינוק נמסר לאימוץ לבני הזוג ג'ורג' ופלורנס קול. קול למד בבית ספר תיכון במורדן, ועזב את בית הספר בגיל 14 כדי לעבוד באיטליז. שאיפתו הייתה להצטרף לצי הסוחר, אבל במקום זה הצטרף לסיור הופעות של מחזמר ובחר בקריירת משחק.
ביוגרפיה > קריירה

בגיל 15 לוהק קול לסרט "Cottage to Let" לצדו של השחקן הסקוטי אלסטייר סים (אנ'). סים חיבב את קול ולקח תחת חסותו אותו ואת אמו המאמצת. סים גם שימש כמנטור של קול ועזר לו להיפטר מהמבטא הקוקני שלו. קול נשאר לגור עם משפחתו של סים עד שהיה בן 27. מאוחר יותר ייחס לסים את ההצלחה שלו בקריירה. השניים הופיעו יחד ב-11 סרטים, האחרון שבהם היה סרט הטלוויזיה " The Anatomist" מ-1956. קול שיחק לצדו של לורנס אוליבייה בסרט "The Demi-Paradise" מ-1943 ובעיבוד הקולנועי של אוליבייה למחזה "הנרי החמישי" מ-1944. הקריירה שלו נקטעה בשנים 1944 עד 1947 כשירת בשירות לאומי בחיל האוויר המלכותי.
כשחזר קול להופיע זכה להכרה של קהל הצופים בהופעותיו בסרטי קומדיה בריטים משנות החמישים של המאה העשרים. ב-1951 שיחק קול לצדו של אלסטייר סים בסרט סקרוג' וגילם את סקרוג' הצעיר. תפקידו הידוע ביותר הוא "פלאש הארי" בסדרת סרטי סנט טריניאן, בהם שני סרטים בכיכובו של סים. ב-1959 השתתף בקומדיה "Too Many Crooks". עוד כיכב ב-1973 בסרט "Take Me High" בכיכובם של קליף ריצ'רד ודבורה ווטלינג. עוד היה קול מוכר מהופעותיו בקומדיה הרדיופונית "A Life of Bliss" ששודרה בשנים 1953 עד 1969. בסדרה גילם דמות של רווק חביב ומגושם בשם דייוויד אלכסנדר בליס, אותו גילם בתחילה דייוויד טומלינסון. הסדרה שודרה במשך שש עונות וכללה 118 פרקים. ב-1960 נוצרה סדרת טלוויזיה המבוססת על סדרת התסכיתים, ושודרה במשך שתי עונות, אבל אף פרק מהסדרה לא שרד.
ב-1963 שיחק קול במיני-סדרה בת שלושה חלקים בשם "The Scarecrow of Romney Marsh" שהיא חלק מסדרת הטלוויזיה "עולמו המופלא של דיסני". הסדרה צולמה באנגליה ומככבים בה פטריק מקגוהן בדמות דוקטור סין וקול בתפקיד מיפס.
ב-1971 הופיע קול בתפקיד אורח בפרק "Flight Path" בסדרת הטלוויזיה "UFO" בהפקת ג'רי אנדרסון (אנ'). עוד שיחק בתפקיד אורח בדמות מר דונס, מנהל בנק, בפרק משנת 1978 של הסיטקום החיים הטובים (אנ') שהוצג בנוכחות המלכה אליזבת.
התפקיד הזכור ביותר של קול הוא ארתור דיילי, סוחר מכוניות משומשות ונוכל, בסדרת הטלוויזיה המצליחה "Minder" של טלוויזיית ת'יימס. הוא שיחק בסדרה מ-1979 עד לפרק האחרון ב-1994. לפני כן מ-1977 עד 1979 הופיע בדמות סופר בסיטקום "Don't Forget To Write" של ה-BBC. ב-1985 שיחק בתפקיד סר ג'יילס לינצ'ווד בעיבוד של ה-BBC לרומן "Blott on the Landscape" מאת טום שארפ. קול כיכב בסדרות קומיות כמו "The Bounder" (ב-1982 ו-1983), "Comrade Dad" (מ-1984 עד 1986), "אבא" (1997 עד 1998) וב-"My Good Friend" (מ-1995 עד 1996).
ביוגרפיה > חיים אישיים

קול התחתן פעמיים. בין השנים 1954 ל-1962 היה נשוי לשחקנית איילין מור (אנ') ממנה התגרש. מ-1967 עד למותו ב-2015 היה נשוי לשחקנית פני מורל (אנ'). לקול היו ארבעה ילדים שניים מכל אשה. בנו כריס קול הוא תסריטאי קולנוע וטלוויזיה.
ב-1992 הוענק לו תואר קצין מסדר האימפריה הבריטית. הוא התגורר יותר משבעים שנה בסטוק רו (אנ') שבאוקספורדשייר. ב-2013 יצאה לאור האוטוביוגרפיה שלו בשם "The World Was My Lobster".
קול נפטר בגיל 90 ב-5 באוגוסט 2015 בבית החולים רויאל ברקשייר ברדינג אחרי מחלה קצרה. טקס הלוויה התקיים ב"רדינג קרמטוריום" ב-13 באוגוסט. בטקס נוגנה נעימת הנושא של הסדרה "Minder", והשחקן דניס ווטרמן, שכיכב לצדו, נשא דברי הספד.
פילמוגרפיה

(1941) Cottage to Let
(1942) Those Kids from Town
(1943) The Demi-Paradise
הנרי החמישי (1944) Henry V
(1948) My Brother's Keeper
קוורטט (1948) Quartet
העכביש והזבוב (1949) The Spider and the Fly
(1950) The Happiest Days of Your Life
(1950) Gone to Earth
(1950) Morning Departure
(1951) Laughter in Paradise
סקרוג' (1951) Scrooge
(1952) The Happy Family
(1952) Who Goes There!
סודי ביותר (1952) Top Secret
(1953) Folly to Be Wise
נערת יום שישי (1953) Our Girl Friday
(1953) Will Any Gentleman...?
(1953) The Intruder
(1953) The Clue of the Missing Ape
(1954) The Belles of St Trinian's
(1954) An Inspector Calls
(1954) Happy Ever After
(1955) Where There's a Will
(1955) A Prize of Gold
(1955) The Constant Husband - הבעל הנצחי
(1955) The Adventures of Quentin Durward
(1955) The Green Man
(1956) The Weapon
(1957) Blue Murder at St Trinian's
(1959) Too Many Crooks
(1959) Don't Panic Chaps!
(1959) The Bridal Path
(1960) The Pure Hell of St Trinian's
(1963) Dr. Syn, Alias the Scarecrow
קלאופטרה (1963) Cleopatra
הערות שוליים

1 2  Barker, Dennis (6 באוגוסט 2015). "George Cole obituary". The Guardian. {{cite web}}:  (עזרה)
↑   George Cole, actor - obituary, The Telegraph, 6 August 2015
↑  "STAR PROFILE: By George! What a career". Coventry Evening Telegraph. 2004-02-14. אורכב מ-המקור ב-2012-11-05. נבדק ב-2010-08-10.
↑  Took, Barry (1998). Laughter in the Air: An Informal History of British Radio Comedy. Robson Books Ltd. p. 114. ISBN 978-0-903895-78-1.
↑  "Missing or incomplete episodes for programme A Life of Bliss!. lostshows.com
1 2  "The World was my Lobster". George Cole & Brian Hawkins. P125. ISBN 9781782194699
↑  "George Cole: Star of Minder dies at 90". BBC News. נבדק ב-6 באוגוסט 2015. {{cite web}}:  (עזרה)
↑    Victoria Ward, ‏Actor George Cole in dispute over local sawmill, The Telegraph, 31 August 2013
↑  Davies, Caroline (6 באוגוסט 2015). "George Cole, actor who played Arthur Daley, dies aged 90". The Guardian. נבדק ב-6 באוגוסט 2015. {{cite news}}:  (עזרה)
↑  "Funeral of Minder star George Cole held in Reading". BBC Online. 13 באוגוסט 2015. נבדק ב-13 באוגוסט 2015. {{cite web}}:  (עזרה)
| --- | --- |
בקרת זהויות :  PLWABN: 9810641837105606  BNE: XX1288405  BnF: cb14042099x (data)  GND: 140799427  ISNI: 0000 0000 7955 8330  LCCN: no96055807  MusicBrainz: 59f8ab71-a1c5-47e6-821e-acc82fa47a86  NTA: 238148718  SUDOC: 060779004  VIAF: 12506924   WorldCat (עם VIAF): 12506924
גלריית בן אורי והמוזיאון

| --- | --- |

 מידע כללי
 סוג:  אמנות יהודית
 על שם:  בצלאל בן אורי 
 כתובת:  108a Boundary Road, London NW8 0RH 
 מיקום:  הסיטי של וסטמינסטר 
 מדינה:  הממלכה המאוחדת 
 מייסדים:  לזר ברסון
 הקמה ובנייה
 תקופת הבנייה:  ?–1915
 תאריך פתיחה רשמי:  1915 
 קואורדינטות:  51°32′15″N 0°11′07″W﻿ / ﻿51.5375°N 0.1854°W﻿ / 51.5375; -0.1854
 benuri.org
  (למפת לונדון מוגדלת) קנט סארי ברקשייר בקינגהאם הרטפורדשייר אסקסגלריית בן אורי והמוזיאון(למפת לונדון רגילה) קנט סארי בר. בקי. הרטפורדשייר אסקסגלריית בן אורי והמוזיאון(למפת הסיטי של וסטמינסטר רגילה) הפרלמנט הבריטיגלריית בן אורי והמוזיאון(למפת הסיטי של וסטמינסטר מוגדלת) הפרלמנט הבריטיגלריית בן אורי והמוזיאון
 
לוגו הגלריה
גלריית בן אורי (באנגלית: Ben Uri Gallery) או בשמה השני המוזיאון היהודי לאמנות בלונדון הוא מוסד תרבות שהוקם בשנת 1915 בלונדון במטרה להציג ולטפח אמנות יהודית.
היסטוריה

הגלריה הוקמה בראשון ביולי 1915 על ידי האמן היהודי לזר ברסון, מהגר לאנגליה מרוסיה, אשר הקים את הגלריה באיסט אנד לונדון בשם ‏ “The Jewish National Decorative Art Association (London), Ben Ouri”. השם "בן אורי" לקוח מהמקרא, שם מסופר על בצלאל בן אורי שבנה את המשכן וכן מתוך כבוד למוסד בצלאל שנפתח בעשור כעשור קודם לכן. מטרת הארגון הייתה לתת במה לציירים יהודים מהגרים לבריטניה. בשנת 1926 לאופולד פיליכובסקי מונה לנשיא הארגון והוא כיהן בתפקיד עד לשנת 1933. גלריה גם רכשה ציורים לתצוגה הקבועה. בשנת 1935 נרכז ציור של קלרה אסתר קלינגהופר שהפך להיות חלק של התצוגה הקבועה.
במוזיאון מוצגות בין השאר יצירות של מארק גרטלר, אברהם גיימס, מארק שאגאל ויעקב אפשטיין.
בעז ערפלי

| --- | --- |

 לידה:  9 בינואר 1936 ישראל 
 פטירה:  5 ביולי 2010 (בגיל 74) 
 ענף מדעי:  ספרות  ובלשנות
 מקום לימודים:  האוניברסיטה העברית בירושלים  אוניברסיטת תל אביב 
 מנחה לדוקטורט:  יוסף האפרתי, איתמר אבן-זהר 
 
בעז ערפלי (9 בינואר 1936 - 5 ביולי 2010) היה פרופסור בחוג לספרות עברית באוניברסיטת תל אביב, מהבולטים בחוקרי טשרניחובסקי, אלתרמן, עגנון עמיחי וברנר.
ביוגרפיה

בעז ערפלי נולד בארץ ישראל. למד לתואר ראשון באוניברסיטה העברית בירושלים וסיים בשנת 1963 בהצטיינות יתרה (עברית) ובהצטיינות (מקרא). בשנת 1965 סיים תואר שני בספרות עברית ובספרות אנגלית באוניברסיטה העברית בירושלים, ואת לימודי הדוקטורט עשה באוניברסיטת תל אביב וסיים בשנת 1977. נושא הדוקטורט: 'המבנה הקטלוגי של שירת עמיחי – מבנה ומשמעות בשירת עמיחי', בהדרכת פרופסור יוסף האפרתי ופרופסור איתמר אבן-זהר.
משנת 1963 לימד ערפלי ספרות ומקרא בתיכון בית ירח שבעמק הירדן. ב-1967 נמנה עם מייסדי החוג לתורת הספרות הכללית באוניברסיטת תל אביב ושימש בו מרצה עד 1985. ב-1986 עבר לחוג לספרות עברית, בו הגיע לדרגת פרופסור מן המניין (2000). בשנת 2005 פרש ערפלי לגמלאות.
ערפלי הקדיש את עבודתו בעיקר לחקר יצירות מופת שעוררו ועדיין מעוררות קשיים בשל מורכבותן הספרותיות והתרבותיות העקרוניות; יצירות שפענוחן מאיר מחדש את עולמם התמאטי והפואטי של יוצריהן, שהם תמיד יוצרים מרכזיים של הספרות העברית (לשמות שכבר הוזכרו לעיל יש להוסיף את מיכה יוסף ברדיצ'בסקי, אורי צבי גרינברג ואברהם שלונסקי). למרות שמחקריו מנצלים בהרחבה היבטים היסטוריים, ביוגרפיים ותאורטיים, מודגשת בהם הקריאה בטקסט של היצירה עצמה והוא נתפס בהם כשופט המכריע. ערפלי מדגיש את ערכו של העיון בספרות עצמה ואת השימוש שזו עושה בכל ההקשרים שנזכרו, או ליתר דיוק, הדרך שבה היא יוצרת אותם מחדש.
ספריו

עבותות של חושך: תשעה פרקים על 'שמחת עניים' לנתן אלתרמן, תל אביב: המכון הישראלי לפואטיקה ולסמיוטיקה על שם פורטר, אוניברסיטת תל אביב, הוצאת הקיבוץ המאוחד, 1983.
הפרחים והאגרטל: שירת יהודה עמיחי 1948–1968 (מבנה, משמעות, פואטיקה), תל אביב: ספרי סימן-קריאה, הוצאת הקיבוץ המאוחד (מהדורה שנייה: 1986).
רב-רומאן: חמשה מאמרים על 'תמול שלשום' מאת ש"י עגנון, המכון לפואטיקה וסמיוטיקה על שם פורטר, אוניברסיטת תל אביב, המכון למורשת בן-גוריון באוניברסיטת בן-גוריון בנגב, הוצאת הקיבוץ המאוחד, תשנ"ח.
חדוות ההשוואה: תמורות בשירה העברית המודרנית, תל אביב: המכון לפואטיקה ולסמיוטיקה ע"ש פורטר, אוניברסיטת תל אביב והוצאת הקיבוץ המאוחד, 2005.
מהתחלה: קריאה חדשה ביצירות מרכזיות של יוסף חיים ברנר, תל אביב: הוצאת הקיבוץ המאוחד, 2005 – אינטרפרטאציות חדשות לב חורף, מסביב לנקודה, מא. עד מ., מעבר לגבולין, מן המיצר, מכאן ומכאן, שכול וכישלון.
שורת המורדים: מחקרים בספרות העברית החדשה, ירושלים: הוצאת כרמל, 2009.
שאול טשרניחובסקי: מחקרים ותעודות, מוסד ביאליק, תשנ"ה.
בעז ערפלי, זיוה שמיר, עוזי שביט (עורכים), תום ותהום: האידיליה של טשרניחובסקי, תל אביב: מכון כץ לחקר הספרות העברית, אוניברסיטת תל אביב והוצאת הקיבוץ המאוחד, תשנ"ח.
בעז ערפלי, צעיר לעד - עיונים בשירת שאול טשרניחובסקי. ערך: אבנר הולצמן. הוצאת הקיבוץ המאוחד, תשע"א (2011).
בראשית שנת 2010 מסר ערפלי לדפוס מבחר מקיף של שירי טשרניחובסקי (מאורגן בסדר משולב של ז'אנרים ונושאים) עם מבואות, ביאורים לשירים ופירושי מילים. הוא נפטר חודשים ספורים לאחר מכן.
לקריאה נוספת

אבנר הולצמן, עין בעין: על עשרים חוקרי ספרות, הוצאת כרמל, ירושלים, 2018, עמ' 214 - 225
דוקרנית ג'ורדן

| דוקרנית ג'ורדן |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: דקריים
סוג:: דוקרנית
מין:: דוקרנית ג'ורדן
שם מדעי
 Mycteroperca jordani ‏ג'נקינס ואוורמן, 1889

דוקרנית ג'ורדן (שם מדעי: Mycteroperca jordani) הוא מין של דג גרם ממשפחת הדקריים ותת-משפחת הדקרים. הדוקרנית מצויה בטבע לחופי מקסיקו של האוקיינוס השקט. היא קרויה על שם המדען האמריקאי דייוויד סטאר ג'ורדן (אנ').
מאפיינים

דוקרנית זו בעלת גוף מגושם ומסיבי באורך מרבי של 198 ס"מ ומשקל של 91 ק"ג. היא בעלת רעמת סנפיר גבית נמוכה וסנפירי שת פרוקים נמוכים. הזנב משולש ורחב וסנפירי החזה קצרים וקרובים לפתחי הזימים. ראש הדוקרנית גדול עם לסתות חזקות גדולות המתאימות לבליעת טרף במהירות. צבעה חום כהה עד אפור עם כתמים חומים מלבניים על הגוף והסנפירים כהים. עם זאת הדוקרנית יכולה לשנות את צבעה כעבור זמן קצר. בדומה למיני דקרים אחרים הדוקרנית היא מין דיכוגמי והנקבות יכולות לשנות את מינם לזכרים, אשר לרוב גדולים וחזקים יותר.
היא מצויה לאורך מפרץ קליפורניה בין באחה קליפורניה הדרומית למסטלאן וכן באיי רבייג'יגדו (אנ'). בנוסף התגלו פרטים צפוניים יותר עד סן דייגו, קליפורניה אך מדובר בפרטים תועים. לרוב תימצא הדוקרנית סביב חופי סלעים, כרי אצות קלפ וסביב שוניות מלאכותיות.
דקרנית זו נמצאת בסכנת הכחדה בטבע עקב דיג מסחרי ודיג לספורט, אשר הפחיתו את מספרה מעל 50% ב-80 השנים האחרונות.
הערות שוליים

↑  דוקרנית ג'ורדן באתר הרשימה האדומה של IUCN
גלריית דאליץ'

| --- | --- |

 מידע כללי
 סוג:  אמנות
 כתובת:  דאליץ' 
 מיקום:  סאת'ק 
 מדינה:  הממלכה המאוחדת 
 מייסדים:  פרנסיס בורג'ואה 
 הקמה ובנייה
 תקופת הבנייה:  ?–1811
 תאריך פתיחה רשמי:  1817 
 אדריכל:  ג'ון סואן 
 סגנון אדריכלי:  אדריכלות ג'ורג'יאנית 
 קואורדינטות:  51°26′46″N 0°05′11″W﻿ / ﻿51.446111111111°N 0.086388888888889°W﻿ / 51.446111111111; -0.086388888888889
 אתר רשמי
  (למפת לונדון מוגדלת) קנט סארי ברקשייר בקינגהאם הרטפורדשייר אסקסגלריית דאליץ'(למפת לונדון רגילה) קנט סארי בר. בקי. הרטפורדשייר אסקסגלריית דאליץ'(למפת למבת' רגילה) גלריית דאליץ'(למפת למבת' מוגדלת) גלריית דאליץ'
 
גלריית דאליץ' (באנגלית: Dulwich Picture Gallery) היא גלריה המציגה יצירות אמנות ומצויה בדאליץ' בלונדון שבאנגליה.
הגלריה נפתחה בשנת 1817 והייתה הראשונה בעולם שנבנתה באופן ייעודי להצגת יצירות אמנות. תכנונה הארכיטקטוני השפיע על כל גלריות האמנות שנבנו לאחר מכן. בגלריה חדרים מרווחים המחוברים יחד, והתאורה שבחדרים מגיעה מפתחים בתקרה המאפשרים כניסת אור טבעי.
היסטוריה

הגלריה נוסדה בעקבות תרומה של סר פרנסיס בורג'ואה שהגיע ללונדון משווייץ שציווה לאחר מותו את אוסף האמנות שלו למכללת דאליץ' וכן סך של 2,000 ליש"ט לצורך הקמת גלריה שתציג את האוסף.
האוסף התבסס על יצירות אמנות שאספו בורג'ואה ושותפו לעסקים, הצרפתי נואל דסנפאן שניהלו יחד בית ממכר יצירות אמנות בלונדון. בשנת 1790 התבקשו שני השותפים על ידי מלך פולין סטניסלב השני להקים "אוסף מלכותי" שהיה חסר בארמון מלכותו. בורג'ואה אסף יצירות אמנות עבור הכסף במשך חמש שנים, אולם בשנת 1795 חולקה פולין והפסיקה להתקיים כמדינה עצמאית.
בורג'ואה ניסה למכור את האוסף למדינות אחרות ללא הצלחה. לאחר מות דסנפאן, בשנת 1807 פנה בורג'ואה למוזיאון הבריטי והציע לתרום את האוסף לאחר מותו. בורג'ואה נעלב מיחס האוצרים של המוזיאון והחליט לתרום את האוסף למכללת דאליץ' על מנת שיוקם מוזיאון חדש, בתכנונו של חברו, האדריכל סר ג'ון סואן.
הגלריה נפתחה לציבור בשם "גלריית מכללת דאליץ'" (The Dulwich College Picture Gallery) בשנת 1817.
בורג'ואה ודסנפאן וכן אשתו של דסנפאן נקברו במאוזולאום באחד מאגפי המוזיאון. המאוזולאום עצמו נפגע במהלך הבליץ במלחמת העולם השנייה. ארונות הקבורה נשברו וכל העצמות התפזרו על המדשאה שלפני המוזיאון. לכל אחד מהארונות הושבו העצמות אולם באותה עת לא היה דרך לבדוק אם העצמות אכן מתאימות זו לזו (וייתכן שחלה ערבוביה).
בניין הגלריה שימש השראה לגלריות רבות שנבנו מאוחר יותר. התכנון הפשוט והתאורה הטבעית זכו להצלחה רבה.
הגלריה הורחבה בשנת 1999 על פי תכנון של האדריכל ריק מאת'ר שבנה אגף כניסה חדש וכן מסדרונות המקשרים את המבנה למשרדי מכללת אלינס.
דוקשטי

| --- | --- |
סמל דוקשטיסמל דוקשטי
כנסיית דוקשטי
כנסיית דוקשטי
 מדינה:  ליטא ליטא
 מחוז:  מחוז אוטנה
 מחוז משנה:  איגנלינה
 גובה:  160 מטרים
 אוכלוסייה:  ‏
  ‑ בעיירה:  682 (1 בינואר 2023)
 קואורדינטות:  55°31′N 26°19′E﻿ / ﻿55.517°N 26.317°E﻿ / 55.517; 26.317
 אזור זמן:  UTC +2
  מפת מיקום  מפה מפורטת   (למפת ליטא מוגדלת) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד דוקשטי(למפת ליטא רגילה) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד דוקשטי  he tabBackground:;tabBorder:#aaa;defaultTab:0;
דוקשטי (בליטאית: ‏Dūkštasקובץ:Dukstas.ogg‏Ⓘ‏, דוקשטס; בפולנית: Dukszty; ביידיש: דוקשט) היא עיירה במחוז המשנה איגנלינה במחוז אוטנה שבליטא, בה התקיימה עד השואה קהילה יהודית גדולה.
תולדות היישוב

דוקשטי הייתה יישוב בבעלות נסיכים מאז המאה ה-16, ואזכורה הראשון בכתב הוא משנת 1737. מהמחצית השנייה של המאה ה-19 הואץ פיתוחה של העיירה, עם חיבורה לקו מסילת הברזל.
יהודי דוקשטי

טרם פרוץ מלחמת העולם השנייה חיו בדוקשטי כ-650 יהודים, כשני שלישים מסך האוכלוסייה בה. בעיירה התקיימה פעילות ציונית, ופעלו בה מוסדות יהודיים שונים, ובהם בית ספר מרשת תרבות ובית ספר יידי.
במהלך מבצע ברברוסה נכבשה העיירה בידי הגרמנים, ואלו החלו מיד בביצוע מעשי רצח ביהודיה, והקימו בה שני גטאות, אליהם צוו יהודי היישוב לעבור ללא רכוש. בד בבד נלקחו יהודי העיירה לעבודות כפייה בתנאים קשים.
ב-21 בספטמבר 1941 רוכזו יהודי העיירה בידי שוטרים גרמנים וליטאים, והוצעדו לכיוון יער דגוצ'יאי (Deguciai), בו רוכזו יהודים נוספים מהאזור. שם נורו תחילה הילדים והזקנים, ולמחרת יתר היהודים. מספר בעלי מקצוע שהושארו בעיירה נרצחו לאחר מכן.
דוקרנית מנגרובים

דוקרנית מנגרובים (שם מדעי: Mycteroperca xenarcha) הוא מין של דג גרם ממשפחת הדקריים ותת-משפחת הדקרים. הוא חי במזרח האוקיינוס השקט לחופי קליפורניה עד לפרו.
מאפיינים

הדוקרנית היא דג גדול שיכול להגיע לאורך 150 ס"מ ולמשקל של 91 ק"ג. היא דומה לדוקרנית שחורה עם גוונים חומים-חיוורים ועליהם כתמים חומים-בהירים עד אפורים. הראש של הדוקרנית גדול עם עיניים קטנות וקרובות ללסתות החזקות, בהם שורה של שיניים דמויות ניבים. הסנפירים זקורים ופרוקים אך קצרים יחסית.
הדוקרנית מצויה באוקיינוס השקט המזרחי בעומק של עד 60 מטרים סמוך למדפים היבשתיים של אמריקה בין מפרץ סן פרנסיסקו שבקליפורניה עד לפרו וכנראה נמצאת גם באיי גלאפגוס. הצעירים חיים במים רדודים, לרוב סמוך למנגרובים (ומכאן שמה של הדוקרנית). היא ציידת של דגים אחרים ורכיכות שהיא בולעת במהירות ממארב.
בעוד הדוקרנית לא נמצאת בסכנת הכחדה בטבע דייגים במקסיקו טוענים שהאוכלוסיות נמצאות בירידה עקב אובדן בתי הגידול המנגרובים של הצעירים.
הערות שוליים

↑  דוקרנית מנגרובים באתר הרשימה האדומה של IUCN
בלאס קנטו

| --- | --- |

 לידה:  26 באוקטובר 1991 (בן 32) ספרד מורסיה, ספרד
 שם לידה:  בלאס קנטו מורנו
 מוקד פעילות:  ספרד
 תקופת הפעילות:  מ-2000
 סוגה:  פופ
 סוג קול:  קונטרה-טנור 
 שפה מועדפת:  ספרדית, אנגלית 
 חברת תקליטים:  וורנר מיוזיק גרופ 
 פרופיל ב-IMDb
 
בלאס קנטו מורנו (בספרדית: Blas Cantó Moreno, נולד ב-26 באוקטובר 1991), הידוע בשם בלאס קנטו, הוא זמר ספרדי, נציגה של ספרד באירוויזיון 2021 ברוטרדם שבהולנד. מוכר בעקבות השתתפותו בעונה החמישית של תוכנית הריאליטי הספרדית "Tu cara me suena" והיותו הסולן לשעבר של להקת הבנים "אאורין".
ביוגרפיה

בלאס קנטו מורנו נולד ב-26 באוקטובר 1991 במורסיה שבספרד. את רוב ילדותו בילה בעיר מולינה דה סגורה.
כבר בילדותו התעניין קנטו בעולם המוזיקה כאשר זכה בתחרות המוזיקה האזורית "ואו ואו" של אשת הטלוויזיה הספרדייה תרסה לבל בשנת 2000. בשנת 2002 השתתף קנטו במהדורת התחרות של כל ספרד ולא רק של הקהילה האוטונומית מורסיה וזכה בה במקום השלישי.
ב-2004 ניסה קנטו להיבחר לייצג את ספרד באירוויזיון הילדים 2004 והפסיד למריה איסבל שגם ניצחה באותה השנה. כשגדל, הצטרף ללהקת הבנים "אאורין" והיה סולנה. יחד עם הלהקה ניסה להיבחר לייצוג ספרד באירוויזיון 2011 וזכה בקדם האירוויזיון הספרדי במקום השני או השלישי.
בשנת 2016 התפרקה להקת אאורין וקנטו החל בקריירת סולו כשהשתתף בתוכנית הכישרונות הספרדית "Tu cara me suena", בה זכה במקום הראשון. ב-3 במרץ 2017 הוציא קנטו את הסינגל הראשון שלו כאמן עצמאי - "In Your Bed". בהמשך השנה הוציא קנטו מספר סינגלים אחרים.
בשנת 2018 פרץ לתודעה הבינלאומית כאשר הוציא את הסינגל "Él no soy yo" שזכה למעמד פלטינה ולמיליוני צפיות. השיר הגיע למקום הראשון בדירוג "הסרטונים החמים של יוטיוב". מאוחר יותר באותה השנה הוציא את אלבומו הראשון "Complicado" (מורכב) שהגיע למקום הראשון ברשימת האלבומים הנמכרים ביותר בספרד.
ב-5 באוקטובר 2019 פורסם כי קנטו ייצג את ספרד באירוויזיון 2020 ברוטרדם שבהולנד. ב-30 בינואר 2020 נחשף השיר "Universo". אולם, לאחר שהוכרז ביטולה של התחרות בשנת 2020, אישר קנטו כי ישתתף בתחרות שאמורה להתקיים בשנת 2021.
ימים ספורים לאחר ביטול התחרות, קנטו הקליט גרסה ספרדית לסינגל I Dare You של קלי קלרקסון כחלק מפרויקט בינלאומי ביוזמתה עליו הכריזה בתוכניתה
ב-22 במאי 2021, הופיע בגמר אירוויזיון 2021 עם השיר "Voy a quedarme". הוא הגיע למקום ה-24 עם שש נקודות, כשלא קיבל נקודות מהקהל.
הערות שוליים

↑  BLAS CANTÓ ANUNCIA EL NOMBRE Y LA FECHA DE SALIDA DE SU DEBUT EN SOLITARIO, לוס40, 22 בפברואר 2017
↑  אבי זייקנר, ספרד: האזינו לשיר "UNIVERSO" שיבצע בלאס קנטו, באתר EuroMix, ‏30 בינואר 2020
↑  Spain: Blas Cantó Accepts TVE'S Invitation To Be Eurovision 2021 Representative, Eurovoix, ‏2020-03-18 (באנגלית)
↑  Althea Legaspi, Althea Legaspi, Kelly Clarkson Touts Resilience in Uplifting New Song, 'I Dare You', Rolling Stone, ‏2020-04-16 (באנגלית)
↑  Kelly Clarkson's 'I Dare You': Listen, Billboard, ‏2020-04-16
↑  Eurovision 2021 Results: Voting & Points
| --- | --- |
בקרת זהויות :  BNE: XX5375491  GND: 1199947059  ISNI: 0000 0004 2859 2159  MusicBrainz: 81f476c8-9ad1-4771-a5b6-1fe53cbf7481  VIAF: 307210104   WorldCat (עם VIAF): 307210104
ג'ון רובארטס

| --- | --- |

 לידה:  11 בינואר 1917 באנף, קנדה 
 התאבד:  18 באוקטובר 1982 (בגיל 65) טורונטו, קנדה 
 מדינה:  קנדה 
 מקום קבורה:  St. James' Cemetery 
 השכלה:  Osgoode Hall Law School  אוניברסיטת מערב אונטריו  London Central Secondary School 
 מפלגה:  המפלגה הפרוגרסיבית-שמרנית 
 
 פרסים והוקרה
 שותף במסדר קנדה 
 
ג'ון רובארטס (באנגלית: John Parmenter Robarts;‏ 11 בינואר 1917 – 18 באוקטובר 1982) היה מושל פרובינציית אונטריו בקנדה מנובמבר 1961 ועד מרץ 1971.
חייו

ג'ון רובארטס נולד בבאנף, אלברטה והיה ראש ממשלת אונטריו יחיד שנולד מחוץ לגבולות הפרובינציה. בהיותו צעיר הוא עבר ללונדון שבאונטריו ולמד לתואר ראשון במנהל עסקים מאוניברסיטת מערב אונטריו. במהלך מלחמת העולם השנייה הוא התגייס לצי הקנדי. לאחר סיום המלחמה ג'ון רובארטס חזר ללימודים וסיים לימודי משפטים בשנת 1948.
ג'ון רובארטס החל פרקטיקה משפטית בעירו, נבחר למועצת העיר ובשנת 1951 נבחר לפרלמנט של אונטריו. בשנת 1958 הוא נכנס לממשלת לסלי פרוסט תחילה ללא תיק ותוך זמן קצר כשר החינוך.
בשנת 1961 ג'ון רובארטס החל כהונה של ראש ממשלת אונטריו במקום לסלי פרוסט. הוא כיהן בתפקיד זה עד לשנת 1971. ג'ון רובארטס דגל במדיניות של איחוד לאומי ונגד הפרדות קוובק מהמדינה. בשנת 1967 הוא יזם כינוס לשינוי שיטת הממשל בקנדה וכינון חוקה חדשה. ניסיון זה לא צלח.
הוא קידם מערכת החינוך ובתקופתו הוקמו חמש אוניברסיטאות חדשות.
לאחר פרישה מתפקיד ראש הממשל, רוברטס כיהן במספר תפקידים ציבוריים.
הוא התאבד בשנת 1982.
גדוד ג'וחר דודייב

| --- | --- |

דגל הרפובליקה הצ'צ'נית של איצ'קריה, המשמש את הגדוד
 תקופת הפעילות:  מרץ 2014 – הווה (כ־10 שנים) 
 מנהיגים:  איסה מונאיב (נהרג) אמינה אוקוייבה (חוסלה) אדם אוסמאייב
 אזורי פעילות:  אוקראינה אוקראינה מחוז חרקוב מחוז חרקוב  מחוז דניפרופטרובסק מחוז דניפרופטרובסק  מחוז קייב מחוז קייב  מחוז חרסון מחוז חרסון
 מדינה:  אוקראינה 
 חברים:  400-500 חמושים
 בעלי ברית:  אוקראינה אוקראינה
 מתנגדים:  רוסיה רוסיה הרפובליקה העממית של דונצק הרפובליקה העממית של דונצק הרפובליקה העממית של לוהנסק הרפובליקה העממית של לוהנסק צ'צ'ניה רפובליקת צ'צ'ניה
 קרבות:  המלחמה בדונבאס  הפלישה הרוסית לאוקראינה קרב קייב
 t.me/adam1ua
 
גדוד ג'וחר דודייב (באוקראינית: Батальйон Джохара Дудаєва) הוא גדוד מתנדבים צ'צ'ני הקרוי על שם הנשיא הראשון של הרפובליקה הצ'צ'נית של איצ'קריה, ג'וחר דודייב. הגדוד מורכב ברובו ממתנדבים צ'צ'נים, שרבים מהם לחמו במלחמת צ'צ'ניה הראשונה ובמלחמת צ'צ'ניה השנייה לצד הרפובליקה של איצ'קריה. הגדוד נמצא בפיקודו של הצ'צ'ני אדם אוסמאייב, מאז ה-1 בפברואר 2015, לאחר שהמפקד הקודם איסה מונאייב נהרג בפעולה במזרח אוקראינה.
סקירה כללית > היסטוריה

הקמת הגדוד החלה בתחילת מרץ 2014 בדנמרק, שם גרו מספר רב של צ'צ'נים, המתנגדים לרוסיה ונאלצו להימלט מצ'צ'ניה לאחר מלחמת צ'צ'ניה השנייה. הוא אורגן ביוזמת ארגון הקווקז החופשי, אשר נוסד ב-2006 בדנמרק על ידי מהגרים פוליטיים ממדינות הקווקז באירופה. מייסד הגדוד והמנהיג הראשון איסה מונאיב מונה למפקד צבאי האחראי על הגנת בירת צ'צ'ניה על ידי נשיא איצ'קריה, אסלאן מסחאדוב, במהלך הקרב על העיר גרוזני (1999–2000) שם השתמש בטקטיקות לוחמה עירוניות שונות כולל מארבים, מכוניות תופת ומוקשים במהלך ההגנה על העיר. אל"ם איסה סדיגוב הפך לרמטכ"ל הגדוד. חלק מהלוחמים בגדוד גויסו בשל התעניינותם בלחימה בסוריה אך שוכנעו לנסוע לאוקראינה במקום.
סקירה כללית > הרכב הגדוד

הרצון להשתתף במאבק נגד התוקפנות הרוסית באוקראינה נחשף מיד על ידי יותר מ-300 מתנדבים. הגדוד כולל צ'צ'נים, גאורגים, אינגושים, אזרים, אוקראינים, צ'רקסים ומתנדבים ממדינות אירופה.
סקירה כללית > השתתפות בלחימה

חיילי הגדוד לוקחים חלק בקרבות בחבל דונבאס שבמזרח אוקראינה ומשרתים כמדריכים, מאמנים ומפקדים בצבא האוקראיני.
בפברואר 2022, בקרב על קייב במהלך הפלישה הרוסית לאוקראינה, חיילי הגדוד נלחמו לצד הכוחות האוקראינים נגד הפולשים הרוסים.
ראו גם

העימות הרוסי–צ'צ'ני
הערות שוליים

1 2  Mamon, Marcin (27 בפברואר 2015). "The Final Days of a Chechen Commander Fighting in Ukraine". The Intercept (באנגלית אמריקאית). נבדק ב-27 בינואר 2020. {{cite web}}:  (עזרה)
↑  Walker, Shaun (24 ביולי 2015). "'We like partisan warfare.' Chechens fighting in Ukraine - on both sides". The Guardian (באנגלית בריטית). ISSN 0261-3077. נבדק ב-27 בינואר 2020. {{cite news}}:  (עזרה)
דוקרנית אדומה

| דוקרנית אדומה |
| --- | --- |
 דוקרנית אדומה
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: דקריים
סוג:: דוקרנית
מין:: דוקרנית אדומה
שם מדעי
 Mycteroperca rubra ‏בלוך, 1793

דּוֹקְרָנִית אֲדֻמָּה (שם מדעי: Mycteroperca rubra), או בשמו העממי לוקוס אירדי, הוא מין דג גרמי טורף מסוג דוקרנית, החי בים התיכון ובמזרח האוקיינוס האטלנטי. דג זה נמנה עם מיני תת-משפחת הדקרים הידועים בבשרם המשובח וכדגי מאכל נחשקים.